als_Latn dik_Latn sag_Latn
TIRANE-Ministria e Punëve të Jashtme e Republikës ka denoncuar atë që ai e ka quajtur shkrim spekulativ të botuar në gazetën “Panorama”, të datës 5 mars 2014, me titull “Napoletano sot në Tiranë, pritet me flamur bullgar”, ku aludohet për përgjegjësinë e Protokollit të Shtetit.
“Ceremoniali zyrtar i Republikës së Shqipërisë përcakton qartë ndarjen e detyrave dhe përgjegjësive të zyrave protokollare të institucioneve qendrore të Republikës së Shqipërisë.
Dëshirojmë të sqarojmë opinionin publik se në rastet e vizitave zyrtare, dekorimi i qytetit është përgjegjësi e Protokollit të brendshëm të institucionit ftues. Në rast vizite të një Kryetari Shteti, ky proces mbulohet nga Presidenca, në rast vizite të një Kryeministri, mbulohet nga Kryeministria, dhe në rast vizite të një Kryetar Kuvendi, mbulohet nga Kuvendi”, thuhet në njoftimin zyrtar të Ministrisë së Jashtme.
als_Latn als_Latn als_Latn